জামাইকে মারধরের জেরে সংঘর্ষ, আহত ৫

রাকিবুল ইসলাম, মুর্শিদাবাদ (ডোমকল): জামাইকে মারধরের জেরে সংঘর্ষ, আহত পাঁচ। মুর্শিদাবাদের (Murshidabad) ডোমকল পুরসভার (Domkal Corporation) ১৬ নম্বর ওয়ার্ডের মামুদপুর এলাকায় জামাইকে মারধরের ঘটনাকে কেন্দ্র করে দুই পক্ষের সংঘর্ষে আহত পাঁচজন।

স্থানীয় সূত্রে জানা যায়, মমিন শেখ, জাকির শেখ ও বাবর আলী শেখের বাড়ির জামাই ইদের আনন্দে শ্বশুরবাড়িতে বেড়াতে আসেন।

প্রতিবেশী মাবুদ ইসলাম ও ইসরাইলদের সঙ্গে পুরনো বিবাদ থাকায় ডিপটি কল চালানোকে কেন্দ্র করে ফের উত্তেজনা ছড়ায়।

আরও পড়ুন: নারী সুরক্ষার কথা মাথায় রেখে বিশেষ উদ্যোগ নদিয়াতে

মাবুদ ইসলামের পরিবারের অভিযোগ, বাবর আলীদের জামাই নেশাগ্রস্ত অবস্থায় অকথ্য গালিগালাজ করছিল। প্রতিবাদ করায় মাবুদ ও ইসরাইল তাকে চড় মারেন, যা থেকে শুরু হয় বচসা।

অন্যদিকে, মমিন, জাকির ও বাবরের দাবি, জামাই ফোনে অন্য কারোর সঙ্গে ঝামেলা করছিলেন, অথচ ভুল বোঝাবুঝিতে তাকে মারধর করা হয়।

তর্কাতর্কি গড়ায় সংঘর্ষে, তাতে দু’পক্ষের পাঁচজন আহত হন। আহতদের ডোমকল সুপার স্পেশালিটি হাসপাতালে (Domkal Super Specialty Hospital) ভর্তি করা হয়েছে। দু’পক্ষই ডোমকল থানায় লিখিত অভিযোগ দায়েরের প্রস্তুতি নিচ্ছে।

দেখুন অন্য খবর: